title: 2014/876/UE: Decizia Parlamentului European și a Consiliului din 26 noiembrie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/005 FR/GAD din partea Franței)

text:
               6.12.2014

               RO

               Jurnalul Oficial al Uniunii Europene

               L 350/7

         DECIZIA PARLAMENTULUI EUROPEAN ȘI A CONSILIULUI
   din 26 noiembrie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/005 FR/GAD din partea Franței)

      (2014/876/UE)

   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (2), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (3), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009 al Parlamentului European și al Consiliului (4) sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013.

               (3)

               La 6 iunie 2014, Franța a depus o cerere de mobilizare a FEG cu privire la disponibilizările efectuate de GAD société anonyme simplifiée din Franța, pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)

               Prin urmare, FEG ar trebui mobilizat pentru a oferi o contribuție financiară în valoare de 918 000 EUR ca răspuns la cererea depusă de Franța,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2014, se mobilizează din Fondul european de ajustare la globalizare suma de 918 000 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 26 noiembrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         S. GOZI

      (1)  JO L 347, 20.12.2013, p. 855.

      (2)  JO L 347, 20.12.2013, p. 884.

      (3)  JO C 373, 20.12.2013, p. 1.

      (4)  JO L 167, 29.6.2009, p. 26.


title: 2014/493/Euratom: Decizia Consiliului din 16 iunie 2014 de aprobare a încheierii de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte

text:
               30.8.2014

               RO

               Jurnalul Oficial al Uniunii Europene

               L 260/739

         DECIZIA CONSILIULUI
   din 16 iunie 2014
   de aprobare a încheierii de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte

      (2014/493/Euratom)

   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere recomandarea Comisiei Europene,
   întrucât:

               (1)

               La 15 iunie 2009, Consiliul a autorizat Comisia să deschidă negocierile cu Republica Moldova pentru încheierea unui nou acord între Uniune și Republica Moldova care să înlocuiască Acordul de parteneriat și cooperare (1).

               (2)

               Ținând seama de relațiile istorice apropiate dintre părți și de legăturile tot mai strânse dintre acestea, precum și de dorința lor de a-și consolida și de a-și extinde relațiile într-un mod ambițios și inovator, negocierile privind Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, („acordul”), s-au finalizate cu succes, prin parafarea acordului la 29 noiembrie 2013.

               (3)

               La 10 martie 2014, Comisia a propus Consiliului ca acordul să fie semnat în numele Uniunii și să se aplice parțial cu titlu provizoriu în conformitate cu articolul 464 din acord până la încheierea sa la o dată ulterioară.

               (4)

               Acordul vizează aspecte care se află în domeniul de competență al Comunității Europene a Energiei Atomice, și anume cele enumerate la articolul 77 litera (i) din acord.

               (5)

               Prin urmare, acordul ar trebui să fie încheiat și în numele Comunității Europene a Energiei Atomice în ceea ce privește aspectele care intră sub incidența Tratatului Euratom.

               (6)

               Semnarea și încheierea acordului fac obiectul unei proceduri separate în ceea ce privește aspectele care intră sub incidența Tratatului privind Uniunea Europeană și a Tratatului privind funcționarea Uniunii Europene.

               (7)

               În conformitate cu articolul 102 din Tratatul Euratom, acordul nu intră în vigoare pentru Comunitatea Europeană a Energiei Atomice decât după ce statele membre au notificat Comisiei faptul că acordul a devenit aplicabil în conformitate cu dispozițiile dreptului lor intern.

               (8)

               Ar trebui aprobată încheierea acordului de către Comisie, care acționează în numele Comunității Europene a Energiei Atomice,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (2).
   Articolul 2
   Prezenta decizie intră în vigoare în ziua următoare datei adoptării.

      Adoptată la Bruxelles, 16 iunie 2014.

            Pentru Consiliu

            Președintele

         G. KARASMANIS

      (1)  Acord de parteneriat și cooperare între Comunitățile Europene și statele membre ale acestora și Republica Moldova (JO L 181, 24.6.1998, p. 3).

      (2)  Textul acordului este atașat la decizia privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (a se vedea pagina 1 din prezentul Jurnal Oficial).


title: Decizia (UE) 2015/1685 a Parlamentului European din 29 aprilie 2015 privind descărcarea de gestiune pentru execuția bugetului Eurojust aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/335

      DECIZIA (UE) 2015/1685 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Eurojust aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Eurojust pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Eurojust pentru exercițiul financiar 2013, însoțit de răspunsurile Eurojust (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Eurojust în ceea ce privește execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (5), în special articolul 36,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0091/2015),

         1.

            acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 282.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 63, 6.3.2002, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Comisiei din 8 octombrie 2002 privind practicile comerciale menținute de Coreea care afectează schimburile de nave comerciale, adoptată în temeiul dispozițiilor Regulamentului (CE) nr. 3286/94 al Consiliului [notificată cu numărul C(2002) 3652]

text:
Anunţ juridic important

|

32002D0818

Jurnalul Oficial L 281 , 19/10/2002 p. 0015 - 0017 ediţie specială în limba cehă capitol 11 volum 44 p. 29  - 31 ediţie specială în limba estonă capitol 11 volum 44 p. 29  - 31 ediţie specială în limba maghiară capitol 11 volum 44 p. 29  - 31 ediţie specială în limba lituaniană capitol 11 volum 44 p. 29  - 31 LV.ES capitol 11 volum 44 p. 29  - 31 MT.ES capitol 11 volum 44 p. 29  - 31 PL.ES capitol 11 volum 44 p. 29  - 31 SK.ES capitol 11 volum 44 p. 29  - 31 ediţie specială în limba slovenă capitol 11 volum 44 p. 29  - 31

		20021008Decizia Comisieidin 8 octombrie 2002privind practicile comerciale menținute de Coreea care afectează schimburile de nave comerciale, adoptată în temeiul dispozițiilor Regulamentului (CE) nr. 3286/94 al Consiliului[notificată cu numărul C(2002) 3652](2002/818/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) 3286/94 al Consiliului din 22 decembrie 1994 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC) [1], astfel cum a fost modificat prin Regulamentul (CE) 356/95 [2], în special articolele 13 și 14,după consultarea comitetului consultativ,întrucât:A. PROCEDURĂ(1) La 24 octombrie 2000, Comisia a fost sesizată printr-o plângere depusă în conformitate cu articolele 3 și 4 din Regulamentul (CE) 3286/24 (denumit în continuare "regulament"). Plângerea a fost depusă de Committee of European Union Shipbuilders Associations ("CESA", Comitetul asociațiilor de constructori de nave din Uniunea Europeană).(2) Plângerea se referea la anumite practici comerciale coreene cu efecte negative asupra vânzărilor comunitare de nave comerciale [3]. În special, plângerea informa cu privire la efectele comerciale negative și prejudiciul suferit de constructorii de nave din Comunitate, decurgând din subvențiile acordate de Republica Coreea întreprinderilor coreene de construcții navale sau de care acestea beneficiau, prin nerespectarea articolelor 3 și 5 din Acordul Organizației Mondiale a Comerțului (OMC) privind subvențiile și măsurile compensatorii ("Acord privind subvențiile"). În temeiul acestor elemente, reclamantul solicita Comisiei să ia măsurile necesare.(3) Plângerea conținea suficiente elemente de probă pentru a justifica deschiderea unei proceduri comunitare de examinare în temeiul articolului 8 din regulament. În consecință, după consultarea statelor membre prin intermediul comitetului consultativ, Comisia a deschis procedura de examinare la 2 decembrie 2000 [4].(4) În urma deschiderii procedurii de examinare, Comisia a efectuat o anchetă care a condus la concluziile enunțate în continuare.B. CONSTATĂRI PRIVIND EXISTENȚA UNUI OBSTACOL ÎN CALEA COMERȚULUI(5) Obiectul anchetei l-au constituit afirmațiile că autoritățile publice ale Republicii Coreea au acordat subvenții industriei proprii de construcții navale, de care a profitat producția între 1997 și 2000 și va profita în viitor. Pretinsele subvenții coreene au fost acordate în formele următoare: finanțarea exporturilor, remiteri ale datoriilor, conversii ale datoriilor în acțiuni, subvenții la dobândă și avantaje fiscale speciale în cadrul măsurilor de restructurare preferențiale destinate salvării de la un faliment financiar iminent a diverselor întreprinderi de construcții navale.(6) Întreprinderile coreene de construcții navale, bănuite că ar fi beneficiat de subvențiile acordate de autoritățile coreene erau următoarele: Samho Heavy Industries, Daedong Shipbuilding Co., Daewoo Shipbuilding and Marine Engineering, Hyundai Heavy Industries, Hyundai Mipo, Samsung Heavy Industries și Hanjin Heavy Industries & Construction Co.(7) În ceea ce privește afirmațiile cu privire la subvențiile coreene care făceau în mod expres obiectul plângerii, Comisia a stabilit faptele care urmează:Garanții de restituire a aconturilor (rambursare) și împrumuturi anterioare expedierii acordate de Export-Import Bank of Korea (KEXIM), deținută de stat(8) S-a stabilit că se acordă de către KEXIM o garanție și anume aceea că unui cumpărător străin i se rambursează orice acont plătit unui șantier naval coreean în cazul în care acesta nu își îndeplinește obligațiile asumate prin contract. De asemenea, s-a stabilit că se acordă de către KEXIM șantierelor navale împrumuturi anterioare livrării, pentru ca acestea să își finanțeze costurile de producție, precum costul materiilor prime, costul forței de muncă și cheltuielile generale până la livrarea navelor. S-a constatat că programul APRG și împrumuturile anterioare expedierii constituiau subvenții interzise de articolul 3 alineatul (1) litera (a) din Acordul privind subvențiile.Remiterile datoriilor, conversiile datoriilor în acțiuni, subvențiile la dobândă acordate de băncile deținute și controlate de stat(9) S-a stabilit că s-au acordat de către Coreea subvenții sub formă de remiteri ale datoriilor, conversii ale datoriilor în acțiuni și subvenții la dobândă, acordate de băncile deținute sau controlate de stat, în sensul articolului 1 din Acordul privind subvențiile, șantierelor navale enumerate în continuare:- Samho Heavy Industries;- Daedong Shipbuilding Co. [5] și- Daewoo Shipbuilding and Marine Engineering.(10) Elementele de probă atestă la prima vedere că subvențiile pentru restructurarea întreprinderilor sunt specifice, în sensul articolului 2 alineatul (1) din Acordul privind subvențiile.Avantaje fiscale speciale(11) S-a stabilit că Daewoo Shipbuilding and Marine Engineering a beneficiat de două programe fiscale în temeiul Special Tax Treatment Control Law (impozitare specială pe aporturile în natură și pe transferurile parțiale de active), destinate exclusiv societăților afectate de restructurare și care au, prin urmare, caracter specific.Concluzie(12) Comisia consideră că afirmațiile reclamantului cu privire la acordarea de subvenții sunt fondate și că practicile coreene constituie un obstacol în calea comerțului, în sensul articolului 2 alineatul (1) din regulament, și că sunt contrare dispozițiilor articolelor 3 și 5 din Acordul privind subvențiile.C. CONSTATĂRI PRIVIND EFECTELE COMERCIALE NEGATIVE CAUZATE(13) S-a stabilit că, în perioada examinată, industria comunitară a suferit efecte negative, în sensul articolului 5 din Acordul privind subvențiile și al articolului 2 alineatele (3) și (4) din regulament, care i-au cauzat un prejudiciu în sensul articolului 5 litera (a) din Acordul privind subvențiile, manifestate prin efecte negative asupra cotei sale de piață, utilizării capacităților sale, profiturilor, prețurilor de vânzare, situației ocupării forței de muncă în sectorul în cauză, precum și asupra investițiilor, și care au cauzat un prejudiciu grav în sensul articolului 5 litera (c) din Acordul privind subvențiile, manifestat printr-o severă subevaluare a prețurilor, o scădere a prețurilor și o scădere a vânzărilor. Au suferit efecte negative, în special, sectoarele portcontainerelor și navelor transportatoare de produse petroliere și chimice.(14) În noiembrie 2001 CESA a solicitat Comisiei să verifice dacă industria comunitară a suferit efecte negative în perioada de treisprezece luni care a urmat perioadei de anchetă inițială (și anume perioada cuprinsă între 1 decembrie 2000 și 31 decembrie 2001). Această anchetă de actualizare a confirmat constatările primei anchete. Cu privire la sectorul navelor transportatoare de gaz lichefiat (LNG), Comisia a stabilit necesitatea unei examinări suplimentare pentru a determina dacă evoluția constatată în 2000 și 2001 se manifestă printr-o tendință care persistă pe termen lung. Comisia va continua să supravegheze piața, în special sectoarele portcontainerelor, navelor transportatoare de produse petroliere și chimice și navelor transportatoare de LNG.D. LEGĂTURĂ DE CAUZALITATE(15) S-a stabilit că subvențiile menționate anterior, care au făcut posibilă creșterea volumului vânzărilor și a cotei de piață a șantierelor navale coreene, precum și o foarte importantă scădere a prețurilor lor de vânzare și subevaluarea prețurilor constatate în perioada examinată, au cauzat efecte negative asupra industriei comunitare. Concluziile au fost confirmate de ancheta de actualizare.E. INTERESUL COMUNITĂȚII(16) Industria construcțiilor navale reprezintă în Comunitate un sector de activitate economică foarte important din punctul de vedere al ocupării forței de muncă, atât în ceea ce privește forța de muncă direct angajată în șantierele navale, cât și în ceea ce privește locurile de muncă generate indirect în întreprinderile subcontractante. Pe baza informațiilor disponibile, pare justificată previziunea că industria comunitară ar putea să recupereze cel puțin o parte a cotelor de piață pierdute, precum și să își crească rentabilitatea, în cazul în care încetează practicile coreene în materie de subvenții.F. CONCLUZII(17) În ceea ce privește examinarea menționată anterior, Comisia concluzionează că s-au acordat de către Coreea, industriei sale de construcții navale, subvenții la export care au permis inițierea unei acțiuni în sensul dispozițiilor Acordului privind subvențiile și care au cauzat efecte negative asupra industriei comunitare.(18) Asigurarea respectării integrale a angajamentelor asumate de partenerii OMC este, în afară de aceasta, de cea mai mare importanță pentru Comunitate, care și-a asumat aceleași obligații. Pentru buna funcționare a unui sistem comercial multilateral, este esențial să se atace sistematic toate practicile comerciale considerate incompatibile cu normele OMC.(19) Comisia a examinat problema împreună cu autoritățile coreene în scopul de a găsi o soluție avantajoasă pentru ambele părți. Cu toate acestea, întrucât nu s-a găsit o soluție avantajoasă pentru ambele părți, este necesară inițierea unei proceduri în cadrul Memorandumului de acord privind soluționarea litigiilor al OMC și, în special, al dispozițiilor aplicabile ale Acordului privind subvențiile,DECIDE:Articol unic(1) Acordarea de subvenții anumitor producători coreeni de nave comerciale se dovedește incompatibilă cu respectarea de către Coreea a obligațiilor care îi revin în temeiul acordurilor OMC și, în special, al Acordului privind subvențiile, și constituie un obstacol în calea comerțului în sensul articolului 2 alineatul (1) din Regulamentul (CE) 3286/94.(2) Comunitatea intenționează inițierea unei proceduri de soluționare a diferendelor împotriva Coreei, în conformitate cu Memorandumul de acord privind soluționarea litigiilor și cu alte dispoziții aplicabile ale OMC, pentru a obține eliminarea acestui obstacol în calea comerțului.Adoptată la Bruxelles, 8 octombrie 2002.Pentru ComisiePascal LamyMembru al Comisiei[1] JO L 349, 31.12.1994, p. 71.[2] JO L 41, 23.2.1995, p. 3.[3] Produsele în cauză sunt nave comerciale destinate schimburilor internaționale incluzând în special următoarele nave: vrachiere, portcontainere, petroliere, nave transportatoare de produse petroliere și chimice, nave transportatoare de gaz lichefiat, nave de pasageri și nave de tip feribot ro-ro, alte nave care nu sunt destinate transportului de mărfuri (inclusiv instalațiile marine) și nave de croazieră.[4] JO C 345, 2.12.2000.[5] Deși întreprinderea Daedong nu a cooperat în cadrul procedurii de verificare, s-au putut obține dovezi care atestă că întreprinderea în cauză a beneficiat, de asemenea, de procesul de restructurare.--------------------------------------------------


title: Decizia Consiliului din 27 iunie 2005 privind încheierea Acordului între Comunitatea Europeană și Republica Chile privind anumite aspecte ale serviciilor aeriene

text:
Anunţ juridic important

|

32006D0735

Jurnalul Oficial L 300 , 31/10/2006 p. 0053 - 0053 Jurnalul Oficial L 200 , 01/08/2007 p. 0140 - 0140

		20050627Decizia Consiliuluidin 27 iunie 2005privind încheierea Acordului între Comunitatea Europeană și Republica Chile privind anumite aspecte ale serviciilor aeriene(2006/735/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European,întrucât:(1) La 5 iunie 2003, Consiliul a decis să autorizeze Comisia să inițieze negocieri cu țări terțe privind înlocuirea anumitor dispoziții care figurează în acordurile bilaterale existente cu un acord comunitar.(2) Comisia a negociat, în numele Comunității, un acord cu Republica Chile privind anumite aspecte ale serviciilor aeriene, în conformitate cu mecanismele și orientările menționate în anexa la respectiva decizie.(3) Acordul a fost semnat în numele Comunității Europene, sub rezerva încheierii sale eventuale la o dată ulterioară.(4) Este necesar ca acordul să fie aprobat,DECIDE:Articolul 1Acordul între Comunitatea Europeană și Republica Chile privind anumite aspecte ale serviciilor aeriene se aprobă în numele Comunității.Textul acordului se atașează la prezenta decizie [1].Articolul 2Președintele Consiliului este autorizat să desemneze persoana împuternicită să facă notificarea prevăzută la articolul 8 alineatul (1) din acord.Adoptată la Luxemburg, 27 iunie 2005.Pentru ConsiliuPreședinteleL. Lux[1] JO L 300, 31.10.2006, p. 46.--------------------------------------------------


title: Decizia Consiliului din 14 februarie 2006 de prelungire a perioadei de aplicare a măsurilor din Decizia 2002/148/CE de încheiere a consultărilor cu Zimbabwe prevăzute la articolul 96 din Acordul de parteneriat ACP-CE

text:
Anunţ juridic important

|

32006D0114

Jurnalul Oficial L 048 , 18/02/2006 p. 0026 - 0027 Jurnalul Oficial L 270 , 29/09/2006 p. 0224 - 0225

		20060214Decizia Consiliuluidin 14 februarie 2006de prelungire a perioadei de aplicare a măsurilor din Decizia 2002/148/CE de încheiere a consultărilor cu Zimbabwe prevăzute la articolul 96 din Acordul de parteneriat ACP-CE(2006/114/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 300 alineatul (2) al doilea paragraf,având în vedere Acordul intern [1] privind măsurile care trebuie adoptate și procedurile care trebuie urmate pentru punerea în aplicare a Acordului de parteneriat ACP-CE semnat la Cotonou, la 23 iunie 2000 [2], în special articolul 3,având în vedere propunerea Comisiei,întrucât:(1) Prin Decizia 2002/148/CE [3] au fost finalizate consultările cu Republica Zimbabwe desfășurate în conformitate cu articolul 96 alineatul (2) litera (c) din Acordul de parteneriat ACP-CE și, după cum se menționează în anexa la respectiva decizie, s-au adoptat măsuri adecvate.(2) Prin Decizia 2005/139/CE [4], aplicarea măsurilor prevăzute la articolul 2 din Decizia 2002/148/CE, care au fost prelungite până la 20 februarie 2004 prin Decizia 2003/112/CE [5] și până la 20 februarie 2005 prin Decizia 2004/157/CE [6], a fost prelungită până la 20 februarie 2006.(3) Elementele esențiale menționate la articolul 9 din Acordul de parteneriat ACP-CE continuă să fie încălcate de Guvernul Republicii Zimbabwe, iar actualele condiții din Zimbabwe nu asigură respectarea drepturilor omului, a principiilor democratice și a statului de drept.(4) În consecință, perioada de aplicare a măsurilor ar trebui prelungită,DECIDE:Articolul 1Perioada de aplicare a măsurilor prevăzute la articolul 2 din Decizia 2002/148/CE se prelungește până la 20 februarie 2007. Măsurile se revizuiesc în mod constant.Scrisoarea din anexa la prezenta decizie se adresează președintelui Republicii Zimbabwe.Articolul 2Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 14 februarie 2006.Pentru ConsiliuPreședinteleK.-H. Grasser[1] JO L 317, 15.12.2000, p. 376.[2] JO L 317, 15.12.2000, p. 3.[3] JO L 50, 21.2.2002, p. 64.[4] JO L 48, 19.2.2005, p. 28.[5] JO L 46, 20.2.2003, p. 25.[6] JO L 50, 20.2.2004, p. 60.--------------------------------------------------20060214ANEXĂBruxelles,SCRISOARE CĂTRE PREȘEDINTELE REPUBLICII ZIMBABWEUniunea Europeană acordă o importanță deosebită dispozițiilor articolului 9 din Acordul de parteneriat ACP-CE. Respectarea drepturilor omului, a instituțiilor democratice și a statului de drept, fiind elementele esențiale ale acordului de parteneriat, reprezintă baza relațiilor noastre.Prin scrisoarea din 19 februarie 2002, Uniunea Europeană v-a informat în legătură cu decizia sa de a încheia consultările desfășurate în conformitate cu articolul 96 din Acordul de parteneriat ACP-CE și a de a lua anumite "măsuri adecvate", în sensul articolului 96 alineatul (2) litera (c) din acord.Prin scrisorile din 19 februarie 2003, 19 februarie 2004 și 18 februarie 2005, Uniunea Europeană v-a informat în legătură cu decizia sa de a nu revoca aplicarea "măsurilor adecvate" și de a prelungi perioada de aplicare până la 20 februarie 2004, 20 februarie 2005 și respectiv 20 februarie 2006.Uniunea Europeană consideră că, după douăsprezece luni, guvernul țării dumneavoastră nu a înregistrat nici un progres semnificativ în cele cinci domenii prevăzute de Decizia Consiliului din 18 februarie 2002.Având în vedere cele de mai sus, Uniunea Europeană consideră că măsurile adecvate nu se pot revoca și a decis prelungirea perioadei de aplicare a acestora până la 20 februarie 2007. Uniunea Europeană va urmări îndeaproape evenimentele din Zimbabwe și ar dori să sublinieze din nou faptul că nu penalizează poporul din Zimbabwe și va continua să contribuie la operațiunile de natură umanitară și la proiectele menite să sprijine direct populația locală, în special proiectele din sectorul social, în domeniul democratizării, respectării drepturilor omului și al statului de drept, care nu sunt afectate de aceste măsuri.Uniunea Europeană dorește să reamintească faptul că aplicarea măsurilor adecvate, în sensul articolului 96 din Acordul de parteneriat ACP-CE, nu reprezintă un obstacol în calea dialogului politic, în conformitate cu dispozițiile articolului 8 din același acord. Ținând seama de acest lucru, Uniunea Europeană dorește să sublinieze importanța pe care o acordă viitoarei cooperări dintre CE și Zimbabwe și dorește să își exprime disponibilitatea de a se angaja, atunci când sunt întrunite condițiile, în exercițiul de programare după al 9-lea FED și consideră că aceasta ar fi o ocazie pentru un dialog între cei doi parteneri.În acest scop, Uniunea Europeană speră că dumneavoastră și guvernul dumneavoastră veți întreprinde tot ceea ce vă stă în putere pentru a restabili respectarea principiilor fundamentale înscrise în Acordul de parteneriat, permițând astfel restabilirea cooperării de îndată ce condițiile o vor permite.Vă rog să acceptați, stimate domn, expresia înaltei mele considerații.Pentru ComisieA. PiebalgsPentru ConsiliuK.-H. Grasser--------------------------------------------------


title: Decizia nr. 5/2016/CP a Comitetului permanent al statelor AELS din 22 septembrie 2016 privind auditul programelor și al proiectelor din cadrul mecanismului financiar (2014-2021) [2017/315]

text:
               23.2.2017

               RO

               Jurnalul Oficial al Uniunii Europene

               L 45/18

         DECIZIA NR. 5/2016/CP A COMITETULUI PERMANENT AL STATELOR AELS
   din 22 septembrie 2016
   privind auditul programelor și al proiectelor din cadrul mecanismului financiar (2014-2021) [2017/315]
   COMITETUL PERMANENT AL STATELOR AELS
   având în vedere Acordul privind Spațiul Economic European, denumit în continuare „Acordul privind SEE”,
   având în vedere Acordul dintre Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,
   având în vedere Protocolul 38c privind mecanismul financiar al SEE (2014-2021), inserat în Acordul privind SEE prin acordul menționat anterior dintre Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,
   având în vedere Acordul dintre Regatul Norvegiei și Uniunea Europeană privind mecanismul financiar al SEE pentru perioada 2014-2021,
   având în vedere Decizia nr. 2/2016/CP a Comitetului permanent al statelor AELS din 2 iunie 2016 de modificare a Deciziei nr. 4/2004/CP a Comitetului permanent al statelor AELS din 3 iunie 2004 de instituire a Comitetului mecanismului financiar,
   având în vedere Decizia nr. 3/2016/CP a Comitetului permanent al statelor AELS din 2 iunie 2016 de extindere a sarcinilor Oficiului pentru mecanismul financiar al SEE și mecanismul financiar norvegian,
   având în vedere Decizia nr. 5/2002 a Comitetului „Autoritatea de Supraveghere și Curtea de Justiție” din 23 octombrie 2002 privind mandatul Consiliului auditorilor AELS (statele AELS membre ale SEE),
   DECIDE:
   Articolul 1
   Consiliul auditorilor reprezintă autoritatea supremă însărcinată cu efectuarea auditului programelor și al proiectelor din cadrul mecanismului financiar al SEE pentru perioada 2014-2021 (denumit în continuare „mecanismul financiar al SEE”). Activitatea acestuia include auditul programelor și al proiectelor din statele beneficiare, gestionarea programelor și a proiectelor de către statele beneficiare și punerea în aplicare a mecanismului financiar al SEE. Consiliul auditorilor poate, de asemenea, să efectueze auditul Oficiului pentru mecanismul financiar în ceea ce privește mecanismul financiar al SEE.
   Articolul 2
   Consiliul auditorilor este compus din resortisanți ai statelor AELS care sunt parte la Acordul privind SEE și sunt, de preferință, membri ai instituțiilor supreme de audit ale statelor AELS. Aceștia trebuie să prezinte toate garanțiile de independență. Un funcționar al AELS nu poate fi numit auditor decât după o perioadă de trei ani de la încheierea mandatului său în cadrul oricărei instituții AELS.
   Articolul 3
   Membrii Consiliului auditorilor care efectuează audituri în conformitate cu articolul 1 sunt aceleași persoane ca cele desemnate, pentru aceeași perioadă, conform Deciziilor nr. 9, 10 și 11 ale Comitetului „Autoritatea de Supraveghere și Curtea de Justiție” din 12 decembrie 2013 privind reînnoirea mandatului membrilor Consiliului auditorilor AELS (statele AELS membre ale SEE). La expirarea mandatului lor, membrii Consiliului auditorilor care efectuează audituri în conformitate cu articolul 1 sunt persoanele numite printr-o decizie a Comitetului „Autoritatea de Supraveghere și Curtea de Justiție”.
   Articolul 4
   Membrii Consiliului auditorilor își exercită funcțiile în deplină independență.
   Articolul 5
   Membrii Consiliului auditorilor cooperează strâns cu persoana însărcinată sau cu persoanele însărcinate cu efectuarea auditurilor corespunzătoare în cadrul mecanismului financiar norvegian pentru perioada 2014-2021 în ceea ce privește auditurile activităților legate de ambele mecanisme financiare.
   Articolul 6
   Costurile aferente auditurilor adecvate și proporționale prevăzute la articolul 1 sunt finanțate din bugetul administrativ al mecanismului financiar al SEE. Pe baza unei propuneri de buget formulate de Consiliul auditorilor și a unei recomandări din partea Comitetului mecanismului financiar (denumit în continuare „CMF”), Comitetul permanent convine suma care va fi alocată în acest scop.
   Articolul 7
   Consiliul auditorilor poate angaja experți externi care să îl asiste în desfășurarea activității. Experții externi trebuie să îndeplinească aceleași cerințe de independență și să respecte aceeași obligație de cooperare, prevăzută la articolul 5, ca și membrii Consiliului auditorilor.
   Articolul 8
   Consiliul auditorilor informează CMF și raportează Comitetului permanent al statelor AELS cu privire la auditul prevăzut la articolul 1. Consiliul auditorilor poate prezenta propuneri de acțiuni.
   Articolul 9
   Consiliul auditorilor propune propriii săi termeni de referință cu privire la auditul prevăzut la articolul 1 și, după consultarea CMF, îi prezintă spre adoptare Comitetului permanent al statelor AELS.
   Articolul 10
   Prezenta decizie se aplică imediat.
   Articolul 11
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 22 septembrie 2016.

            Pentru Comitetul permanent

         Bergdis ELLERTSDÓTTIR

            Președinte

         Kristinn F. ÁRNASON

            Secretar general


title: Decizia 2006/317/PESC a Consiliului din 10 aprilie 2006 privind încheierea unui acord între Uniunea Europeană și Republica Croația privind procedurile de securitate pentru schimbul de informații clasificate

text:
Anunţ juridic important

|

32006D0317

Official Journal L 116 , 29/04/2006 P. 0073 - 0073 Official Journal L 270 , 29/09/2006 P. 0437 - 0437

		20060410Decizia 2006/317/PESC a Consiliuluidin 10 aprilie 2006privind încheierea unui acord între Uniunea Europeană și Republica Croația privind procedurile de securitate pentru schimbul de informații clasificateCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 24 și articolul 38 ale acestuia,având în vedere recomandarea președinției,întrucât:(1) La reuniunea din 27 și 28 noiembrie 2003, Consiliul a decis să autorizeze președinția, asistată de secretarul general/înaltul reprezentant (SG/ÎR), să înceapă negocieri în conformitate cu articolul 24 și articolul 38 din Tratatul privind Uniunea Europeană cu unele state terțe pentru încheierea de către Uniunea Europeană a unui acord cu fiecare dintre acestea, privind procedurile de securitate pentru schimbul de informații clasificate.(2) Ca urmare a acestei autorizări de inițiere a negocierilor, președinția a negociat, asistată de SG/ÎR, un acord cu Republica Croația privind procedurile de securitate pentru schimbul de informații clasificate.(3) Acordul ar trebui aprobat,DECIDE:Articolul 1Acordul dintre Uniunea Europeană și Republica Croația privind procedurile de securitate pentru schimbul de informații clasificate este aprobat în numele Uniunii Europene.Textul acordului se anexează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul prin care Uniunea Europeană își asumă obligații.Articolul 3Prezenta decizie intră în vigoare la data adoptării.Articolul 4Prezenta decizie se publică în Jurnalul Oficial al Uniunii Europene.Adoptată la Luxemburg, 10 aprilie 2006.Pentru ConsiliuPreședinteleU. Plassnik--------------------------------------------------


title: Decizia (PESC) 2017/1512 a Consiliului din 30 august 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               31.8.2017

               RO

               Jurnalul Oficial al Uniunii Europene

               L 224/118

         DECIZIA (PESC) 2017/1512 A CONSILIULUI
   din 30 august 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 aprilie 2013, Consiliul a adoptat Decizia 2013/183/PESC (1) privind măsuri restrictive împotriva Republicii Populare Democrate Coreene (RPDC), care a înlocuit Decizia 2010/800/PESC (2) și, printre altele, a pus în aplicare Rezoluțiile (RCSONU) 1718 (2006), 1874 (2009), 2087 (2013) și 2094 (2013) ale Consiliului de Securitate al Organizației Națiunilor Unite.

               (2)

               La 2 martie 2016, Consiliul de Securitate al ONU a adoptat RCSONU 2270 (2016), care prevede noi măsuri împotriva RPDC.

               (3)

               La 31 martie 2016, Consiliul a adoptat Decizia (PESC) 2016/476 (3), care pune în aplicare măsurile respective.

               (4)

               La 27 mai 2016, Consiliul a adoptat Decizia (PESC) 2016/849 (4) privind măsuri restrictive împotriva RPDC, care a înlocuit Decizia 2013/183/PESC și, între altele, a pus în aplicare RCSONU 1718 (2006), 1874 (2009), 2087 (2013), 2094 (2013) și 2270 (2016).

               (5)

               RCSONU 2270 (2016) prevede că înghețarea activelor se va aplica față de entități ale guvernului RPDC sau ale Partidului Muncitorilor din Coreea, sau în cazul persoanelor care acționează în numele sau la instrucțiunile acestora, în cazul în care un stat membru al ONU stabilește că acestea sunt asociate cu programul nuclear sau cu cel de rachete balistice al RPDC sau cu alte activități interzise prin RCSONU relevante. În plus, Consiliul consideră că ar trebui să li se aplice restricții de călătorie persoanelor care acționează în numele sau la instrucțiunile entităților guvernului RPDC sau ale Partidului Muncitorilor din Coreea cu privire la care Consiliul stabilește că sunt asociate cu programul nuclear sau cu cel de rachete balistice al RPDC sau cu alte activități interzise prin RCSONU relevante.

               (6)

               Consiliul consideră că este necesar să se includă o nouă anexă pentru a include pe listă persoanele și entitățile respective.

               (7)

               RCSONU 2270 (2016) prevede, de asemenea, că măsurile de înghețare a activelor aplicabile în cazul entităților guvernului RPDC sau ale Partidului Muncitorilor din Coreea sau în cazul persoanelor care acționează în numele sau la instrucțiunile acestora nu se aplică în cazul în care fondurile, alte active financiare sau resurse economice sunt necesare pentru a efectua activitățile aferente misiunilor RPDC pe lângă ONU și alte agenții specializate.

               (8)

               Este necesară continuarea acțiunilor Uniunii în vederea punerii în aplicare a anumitor măsuri prevăzute în prezenta decizie.

               (9)

               Prin urmare, Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2016/849 se modifică după cum urmează:

               1.

               Articolul 13 se modifică după cum urmează:

                           (a)

                           punctul 2 se înlocuiește cu următorul text:

                                       „2.

                                       Instituțiile financiare aflate sub jurisdicția statelor membre nu participă sau nu continuă să participe în nicio tranzacție cu:

                                                   (a)

                                                   bănci cu sediul în RPDC, inclusiv cu Banca Centrală a RPDC;

                                                   (b)

                                                   sucursalele sau filialele, aflate sub jurisdicția statelor membre, ale băncilor cu sediul în RPDC;

                                                   (c)

                                                   sucursalele sau filialele, aflate în afara jurisdicției statelor membre, ale băncilor cu sediul în RPDC;

                                                   (d)

                                                   entități financiare care nu au sediul în RPDC care se află sub jurisdicția statelor membre și care sunt controlate de persoane sau entități stabilite în RPDC; sau

                                                   (e)

                                                   entități financiare care nu au sediul în RPDC sau nu se află sub jurisdicția statelor membre, dar care sunt controlate de persoane sau entități stabilite în RPDC,
                                                   cu excepția cazului în care astfel de tranzacții intră sub incidența punctului 3 și au fost autorizate în conformitate cu punctul 4.”;

                           (b)

                           punctul 5 se înlocuiește cu următorul text:

                                       „5.

                                       Autorizația prealabilă menționată la punctul 4 nu este necesară pentru orice transfer de fonduri sau tranzacție care sunt necesare în scopurile oficiale ale unei misiuni diplomatice sau consulare a unui stat membru în RPDC sau ale unei organizații internaționale care beneficiază de imunitate în RPDC în conformitate cu dreptul internațional.”

               2.

               La articolul 18, alineatul (2) se înlocuiește cu următorul text:
               „(2)   Statele membre interzic intrarea oricărei nave în porturile lor dacă dețin informații care oferă motive întemeiate pentru a presupune că nava se află în proprietatea sau este controlată, direct sau indirect, de o persoană sau o entitate prevăzută în lista din anexa I, II, III sau V, ori că nava are o încărcătură a cărei furnizare, vânzare, transfer sau export este interzisă în temeiul RCSONU 1718 (2006), 1874 (2009), 2087 (2013), 2094 (2013) sau 2270 (2016) ori în temeiul prezentei decizii.”

               3.

               La articolul 20, alineatul (1) se înlocuiește cu următorul text:
               „(1)   Se interzice închirierea sau navlosirea navelor sau aeronavelor aflate sub pavilioanele statelor membre sau furnizarea de servicii de echipaj către RPDC, către orice persoană sau entitate din listele din anexa I, II, III sau V, către orice altă entitate din RPDC, către orice altă persoană sau entitate care, potrivit constatărilor statului membru, a contribuit la eludarea sancțiunilor sau la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016) ori ale prezentei decizii, către orice persoană sau entitate care acționează în numele sau conform instrucțiunilor celor sus-menționate și către orice entitate aflată în proprietatea sau controlată de oricare dintre persoanele sau entitățile sus-menționate.”

               4.

               La articolul 23 alineatul (1), se adaugă următoarea literă:

                           „(d)

                           persoanele care acționează în numele sau conform instrucțiunilor entităților guvernului RPDC sau ale Partidului Muncitorilor din Coreea cu privire la care Consiliul stabilește că sunt asociate cu programul nuclear sau cu cel de rachete balistice al RPDC sau cu alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016), care nu sunt cuprinse în anexa I, II sau III, astfel cum figurează în anexa V la prezenta decizie.”

               5.

               Articolul 27 se modifică după cum urmează:

                           (a)

                           la alineatul (1), litera (d) se înlocuiește cu următorul text:

                                       „(d)

                                       entitățile guvernului RPDC sau ale Partidului Muncitorilor din Coreea, sau persoane sau entități care acționează în numele sau conform instrucțiunilor acestora, sau entități aflate în proprietatea lor sau controlate de acestea, cu privire la care Consiliul stabilește că sunt asociate cu programul nuclear sau cu cel de rachete balistice al RPDC sau cu alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016), și care nu sunt cuprinse în anexa I, II sau III, astfel cum figurează în anexa V la prezenta decizie.”

                           (b)

                           la alineatul (6), teza introductivă se înlocuiește cu următorul text:
                           „(6)   Alineatul (1) nu interzice unei persoane sau entități desemnate prevăzute în lista din anexa II, III sau V să efectueze o plată datorată în temeiul unui contract încheiat anterior înscrierii pe listă a persoanei sau a entității respective, cu condiția ca statul membru în cauză să fi stabilit că:”.

               6.

               Articolul 28 se înlocuiește cu următorul text:
               „Articolul 28
               Articolul 27 alineatul (1) litera (d) și articolul 27 alineatul (2), în măsura în care se referă la persoanele și entitățile cărora li se aplică articolul 27 alineatul (1) litera (d), nu se aplică în ceea ce privește fondurile, alte active financiare sau resurse economice care sunt necesare pentru a efectua activitățile misiunilor RPDC pe lângă ONU, agențiile specializate și organizațiile conexe ale acesteia sau activitățile altor misiuni diplomatice și consulare ale RPDC, sau în ceea ce privește fondurile, alte active financiare sau resurse economice pe care Comitetul de sancțiuni le stabilește în prealabil, de la caz la caz, ca fiind necesare pentru furnizarea de asistență umanitară, pentru denuclearizare sau pentru orice alt scop care este conform cu obiectivele RCSONU 2270 (2016).”

               7.

               La articolul 32, litera (a) se înlocuiește cu următorul text:

                           „(a)

                           persoanele sau entitățile desemnate prevăzute în listele din anexa I, II, III, IV sau V;”.

               8.

               La articolul 33, alineatul (2) se înlocuiește cu următorul text:
               „(2)   Consiliul, hotărând în unanimitate la propunerea statelor membre sau a Înaltului Reprezentant al Uniunii pentru afaceri externe și politica de securitate, stabilește listele prevăzute în anexa II, III sau V și adoptă modificările la acestea.”

               9.

               La articolul 34, alineatul (2) se înlocuiește cu următorul text:
               „(2)   În cazul în care Consiliul decide să aplice unei persoane sau entități măsurile prevăzute la articolul 23 alineatul (1) litera (b) sau (c) sau la articolul 27 alineatul (1) litera (b), (c) sau (d), acesta modifică anexa II, III sau V în consecință.”

               10.

               Articolul 35 se înlocuiește cu următorul text:
               „Articolul 35
               (1)   Anexele I, II, III și V cuprind motivele pentru includerea pe listă a persoanelor și a entităților, furnizate de Consiliul de Securitate al ONU sau de Comitetul pentru sancțiuni cu privire la anexa I.
               (2)   Anexele I, II, III și V includ, de asemenea, în cazul în care acestea sunt disponibile, informațiile necesare pentru identificarea persoanelor sau entităților vizate, astfel cum sunt furnizate de Consiliul de Securitate al ONU sau de Comitetul de sancțiuni cu privire la anexa I. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și numărul cărții de identitate, genul, adresa, dacă este cunoscută, și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexa I se menționează data desemnării de către Consiliul de Securitate al ONU sau de către Comitetul de sancțiuni.”

               11.

               La articolul 36, alineatul (2) se înlocuiește cu următorul text:
               „(2)   Măsurile menționate la articolul 23 alineatul (1) literele (b) și (c) și la articolul 27 alineatul (1) literele (b), (c) și (d) se reexaminează periodic și cel puțin la fiecare 12 luni. Acestea încetează să se aplice persoanelor și entităților în cauză în cazul în care Consiliul stabilește, în conformitate cu procedura menționată la articolul 33 alineatul (2), că nu mai sunt îndeplinite condițiile pentru aplicarea lor.”

               12.

               Se adaugă anexa prevăzută în anexa la prezenta decizie.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 30 august 2017.

            Pentru Consiliu

            Președintele

         M. MAASIKAS

      (1)  Decizia 2013/183/PESC a Consiliului din 22 aprilie 2013 privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC (JO L 111, 23.4.2013, p. 52).

      (2)  Decizia 2010/800/PESC a Consiliului din 22 decembrie 2010 privind adoptarea de măsuri restrictive împotriva Republicii Populare Democrate Coreene și de abrogare a Poziției comune 2006/795/PESC (JO L 341, 23.12.2010, p. 32).

      (3)  Decizia (PESC) 2016/476 a Consiliului din 31 martie 2016 de modificare a Deciziei 2013/183/PESC privind măsuri restrictive împotriva Republicii Populare Democrate Coreene (JO L 85, 1.4.2016, p. 38).

      (4)  Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (JO L 141, 28.5.2016, p. 79).

      ANEXĂ
      „
            ANEXA V
            Lista persoanelor și entităților menționate la articolul 23 alineatul (1) litera (d) și la articolul 27 alineatul (1) litera (d)
         ”


title: 2007/850/CE: Decizia Băncii Centrale Europene din 22 noiembrie 2007 de modificare a Deciziei BCE/2001/16 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 (BCE/2007/15)

text:
               19.12.2007

               RO

               Jurnalul Oficial al Uniunii Europene

               L 333/86

      DECIZIA BĂNCII CENTRALE EUROPENE

   din 22 noiembrie 2007
   de modificare a Deciziei BCE/2001/16 privind repartizarea venitului monetar al băncilor centrale naționale ale statelor membre participante începând cu exercițiul financiar 2002
   (BCE/2007/15)
   (2007/850/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (în continuare „Statutul SEBC”), în special articolul 32,
   întrucât:

               (1)

               Articolul 32 din Statutul SEBC stabilește normele generale cu privire la repartizarea venitului monetar al băncilor centrale naționale (BCN) ale statelor membre care au adoptat moneda euro. Normele generale stabilite în articolul 32 din Statutul SEBC se aplică, de asemenea, venitului rezultat din anularea bancnotelor euro care au fost retrase din circulație.

               (2)

               Articolul 32.5 din Statutul SEBC precizează faptul că suma veniturilor monetare ale BCN se repartizează între acestea proporțional cu cotele vărsate la capitalul BCE. În conformitate cu articolul 32.7 din Statutul SEBC, Consiliul guvernatorilor este competent să ia orice alte măsuri necesare în vederea aplicării articolului 32. Este inclusă aici și competența de a ține seama și de alți factori în luarea deciziei cu privire la repartizarea venitului rezultat din anularea bancnotelor euro care au fost retrase din circulație. În acest context, principiile egalității de tratament și echității impun luarea în considerare a perioadei de timp în care au fost emise bancnotele euro retrase. Grila de repartiție pentru acest venit specific trebuie, din acest motiv, să reflecte atât cota aferentă din capitalul BCE, cât și durata fazei de emisiune.

               (3)

               Retragerea bancnotelor euro trebuie reglementată prin decizii separate, adoptate potrivit articolului 5 din Decizia BCE/2003/4 din 20 martie 2003 privind valorile nominale, specificațiile, reproducerea, schimbul și retragerea bancnotelor euro (1).

               (4)

               Prezenta decizie nu aduce atingere obligațiilor autorităților emitente, în conformitate cu Decizia BCE/2001/15 din 6 decembrie 2001 privind emisiunea de bancnote euro (2).

               (5)

               Articolul 14 alineatul (2) din Orientarea BCE/2007/2 din 26 aprilie 2007 privind sistemul transeuropean automat de transfer rapid cu decontare pe bază brută în timp real (TARGET2) (3) prevede că sistemul TARGET2 va înlocui actualul sistem TARGET. BCN ale statelor membre care au adoptat moneda euro vor migra la TARGET2 potrivit planului prevăzut la articolul 13 din Orientarea BCE/2007/2. De asemenea, anumite BCN ale statelor membre care nu au adoptat moneda euro se vor conecta la TARGET2 în temeiul unui acord separat cu BCE și BCN ale statelor membre care au adoptat moneda euro. Din acest motiv, este necesară actualizarea trimiterilor la „TARGET” din Decizia BCE/2001/16 din 6 decembrie 2001 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 (4).

               (6)

               De asemenea, sunt necesare câteva modificări suplimentare ale Deciziei BCE/2001/16 în legătură cu calcularea venitului monetar și tratamentul bancnotelor euro care fac obiectul alimentării anticipate,

         DECIDE:
   Articolul 1
   Decizia BCE/2001/16 se modifică după cum urmează:

               1.

               Articolul 1 se modifică după cum urmează:
               După definiția termenului „curs de schimb zilnic de referință” se inserează următoarele definiții:

                           „(n)

                           «bancnote euro retrase» înseamnă orice tip sau serie de bancnote euro care au fost retrase din circulație printr-o decizie a Consiliului guvernatorilor adoptată în conformitate cu articolul 5 din Decizia BCE/2003/4;

                           (o)

                           «grila pentru emisiunea de bancnote euro» înseamnă valoarea medie a grilei de repartiție pentru capitalul subscris pe parcursul fazei de emisiune a unui tip sau a unei serii de bancnote euro retrase;

                           (p)

                           «faza de emisiune», în legătură cu un anumit tip sau o anumită serie de bancnote euro, înseamnă perioada cuprinsă între data la care prima emisiune a unei bancnote euro de acest tip sau din această serie este înregistrată în baza de calcul și data la care ultima emisiune a unei bancnote euro din acest tip sau din această serie este înregistrată în baza de calcul;

                           (q)

                           «a anula» înseamnă a elimina bancnotele euro retrase din postul din bilanț «bancnote în circulație».”

               2.

               Articolul 3 alineatul (3) se înlocuiește cu următorul text:
               „(3)   Dacă valoarea activelor identificabile ale unei bănci centrale naționale este mai mare sau mai mică decât valoarea bazei sale de calcul, diferența se compensează aplicând la valoarea diferenței rata de referință.”

               3.

               După articolul 5 se inserează următorul articol 5a:
               „Articolul 5a
               Calcularea și repartizarea venitului rezultat din anularea bancnotelor euro
               (1)   Bancnotele euro retrase fac parte în continuare din baza de calcul până la momentul la care unul din următoarele două evenimente se produce primul: sunt schimbate sau sunt anulate.
               (2)   Consiliul guvernatorilor poate decide să anuleze bancnotele euro retrase și, în acest caz, specifică data anulării și valoarea totală a provizionului ce urmează să fie constituit în privința acelor bancnote euro retrase ce urmează să fie schimbate.
               (3)   Bancnotele euro retrase sunt anulate astfel:

                           (a)

                           La data anulării, posturile «bancnote euro în circulație» din bilanțurile BCE și BCN se diminuează cu valoarea totală a bancnotelor euro retrase care se află încă în circulație. În acest scop, valorile efective ale bancnotelor euro retrase care au fost puse în circulație se ajustează la valorile lor proporționale calculate în conformitate cu grila pentru emisiunea de bancnote euro, iar diferențele se repartizează între BCE și BCN.

                           (b)

                           Valoarea ajustată a bancnotelor euro retrase este anulată în postul din bilanț «bancnote în circulație» și se trece la conturile de profit și pierdere ale BCN.

                           (c)

                           Fiecare bancă centrală națională constituie un provizion pentru bancnotele euro retrase care urmează să fie schimbate. Acest provizion este echivalent cu cota băncii centrale naționale respective din valoarea totală a provizionului calculată cu ajutorul grilei pentru emisiunea de bancnote euro.

                     (4)   Bancnotele euro retrase care sunt schimbate după data anulării se înregistrează în contabilitatea băncii centrale naționale care le-a acceptat. Intrarea de bancnote euro retrase se redistribuie între BCN cel puțin o dată pe an prin aplicarea grilei pentru emisiunea de bancnote euro, iar diferențele se repartizează între acestea. Fiecare bancă centrală națională compensează valoarea proporțională cu provizionul său sau, în cazul în care intrarea este mai mare decât provizionul, înregistrează costul corespondent în contul său de profit și pierdere.
               (5)   Consiliul guvernatorilor reexaminează anual valoarea totală a provizionului.”

               4.

               Anexa I se modifică în conformitate cu anexa I la prezenta decizie.

               5.

               Anexa II se modifică în conformitate cu anexa II la prezenta decizie.

               6.

               Toate trimiterile la „TARGET” din Decizia BCE/2001/16 se interpretează ca trimiteri la „TARGET2” la momentul la care banca centrală respectivă migrează la TARGET2.

         Articolul 2
   Dispoziție finală
   Prezenta decizie intră în vigoare la 1 ianuarie 2008.

      Adoptată la Frankfurt pe Main, 22 noiembrie 2007.

            Președintele BCE

         Jean-Claude TRICHET

      (1)  JO L 78, 25.3.2003, p. 16.

      (2)  JO L 337, 20.12.2001, p. 52. Decizie modificată ultima dată prin Decizia BCE/2006/25 (JO L 24, 31.1.2007, p. 13).

      (3)  JO L 237, 8.9.2007, p. 1.

      (4)  JO L 337, 20.12.2001, p. 55. Decizie modificată ultima dată prin Decizia BCE/2006/7 (JO L 148, 2.6.2006, p. 56).

      ANEXA I
      Anexa I la Decizia BCE/2001/16 se modifică după cum urmează:
      La sfârșitul punctului 1 din partea A se introduce următorul paragraf:

         „În cazul în care data substituirii monedei fiduciare este o dată la care TARGET/TARGET2 este închis, obligația unei noi bănci centrale naționale a Eurosistemului ce rezultă din bancnotele euro ce au făcut obiectul alimentării anticipate în conformitate cu Orientarea BCE/2006/9 din 14 iulie 2006 privind anumite pregătiri în vederea substituirii monedei fiduciare cu moneda euro și privind alimentarea și alimentarea anticipată secundară cu bancnote și monede metalice euro în afara zonei euro (1) și care apoi au intrat în circulație înainte de data substituirii monedei fiduciare face parte din baza de calcul (ca parte a conturilor corespondente în cadrul elementului de pasiv 10.4 din BA) până când aceasta devine parte a obligațiilor intra-Eurosistem rezultate din tranzacțiile aferente TARGET/TARGET2.

         (1)  JO L 207, 28.7.2006, p. 39.”

      ANEXA II
      Anexa II la Decizia BCE/2001/16 se modifică după cum urmează:
      La sfârșitul părții A, după paragraful care se termină cu „la 31 decembrie 2002”, se introduce următorul punct:

                  „6.

                  creanțe rezultate din bancnotele euro care au făcut obiectul alimentării anticipate în conformitate cu Orientarea BCE/2006/9 și care apoi au intrat în circulație înainte de data substituirii monedei fiduciare (parte a elementului de activ 4.1 din BA până la data substituirii monedei fiduciare și, după aceea, parte din conturile corespondente în cadrul elementului de activ 9.5 din BA), dar numai până când creanțele în cauză devin parte a creanțelor intra-Eurosistem rezultate din tranzacțiile aferente TARGET/TARGET2”.


title: Decizia (UE) 2017/274 a Băncii Centrale Europene din 10 februarie 2017 de stabilire a principiilor pentru furnizarea de feedback privind activitatea subcoordonatorilor din cadrul autorităților naționale competente și de abrogare a Deciziei (UE) 2016/3 (BCE/2017/6)

text:
               17.2.2017

               RO

               Jurnalul Oficial al Uniunii Europene

               L 40/72

         DECIZIA (UE) 2017/274 A BĂNCII CENTRALE EUROPENE
   din 10 februarie 2017
   de stabilire a principiilor pentru furnizarea de feedback privind activitatea subcoordonatorilor din cadrul autorităților naționale competente și de abrogare a Deciziei (UE) 2016/3 (BCE/2017/6)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 6 alineatele (1) și (7),
   întrucât:

               (1)

               Articolul 6 alineatul (1) din Regulamentul (UE) nr. 1024/2013 prevede că Banca Centrală Europeană (BCE) este responsabilă de funcționarea eficace și coerentă a Mecanismului unic de supraveghere (MUS). Considerentul 79 din acest regulament arată că un personal foarte motivat, bine instruit și imparțial este indispensabil pentru realizarea unei supravegheri eficace.

               (2)

               În conformitate cu articolele 3-6 din Regulamentul (UE) nr. 468/2014 al Băncii Centrale Europene (BCE/2014/17) (2), BCE este responsabilă de constituirea și componența echipelor comune de supraveghere, care sunt alcătuite din membri ai personalului BCE și al autorităților naționale competente. Un coordonator al echipei comune de supraveghere (ECS), asistat de unul sau mai mulți subcoordonatori din cadrul autorităților naționale competente (ANC), asigură coordonarea lucrărilor în cadrul fiecărei ECS.

               (3)

               Având în vedere rolul important deținut de subcoordonatorii din cadrul ANC în coordonarea membrilor ECS din ANC corespunzătoare, este necesară și proporțională introducerea unui proces uniform pentru furnizarea de feedback privind activitatea subcoordonatorilor din cadrul ANC în ECS. Prin contribuția la îmbunătățirea continuă a activității subcoordonatorilor din cadrul ANC, furnizarea de feedback privind activitatea ar putea contribui la asigurarea funcționării corespunzătoare a ECS.

               (4)

               ANC sunt singurele responsabile pentru evaluarea personalului propriu, iar BCE este singura responsabilă pentru evaluarea personalului său. Cu toate acestea, feedbackul privind activitatea furnizat în conformitate cu prezenta decizie poate fi folosit de ANC în gestionarea personalului acestora și poate fi inclus în sistemele interne de evaluare ale ANC, dacă legislația națională relevantă permite acest lucru.

               (5)

               Feedbackul privind activitatea subcoordonatorilor din cadrul ANC a fost furnizat inițial într-o perioadă de probă în conformitate cu principiile stabilite în Decizia (UE) 2016/3 a Băncii Centrale Europene (BCE/2015/36) (3). Întrucât perioada de probă respectivă s-a încheiat, această decizie ar trebui abrogată din motive de securitate juridică.

               (6)

               Experiența dobândită în perioada de probă a indicat că poate fi util un mecanism de feedback privind activitatea subcoordonatorilor din cadrul ANC, pentru a asigura funcționarea eficace a ECS. Totuși este necesară o evaluare suplimentară. Prin urmare, mecanismul de feedback privind activitatea ar trebui prelungit pentru o nouă perioadă de probă de un an. Ar trebui efectuată o reexaminare ulterioară pentru a stabili dacă ar fi util ca mecanismul de feedback privind activitatea să continue în mod permanent.

               (7)

               Rezultatele reexaminării ar trebui raportate Consiliului de supraveghere. Ca urmare a reexaminării, ar trebui transmisă o propunere Consiliului guvernatorilor cu privire la continuarea sau încetarea mecanismului de feedback privind activitatea.

               (8)

               Autoritatea Europeană pentru Protecția Datelor a fost consultată în conformitate cu articolul 27 din Regulamentul (CE) nr. 45/2001 al Parlamentului European și al Consiliului (4), iar aceasta a emis un aviz la 7 aprilie 2015 prin care a recunoscut că feedbackul privind activitatea este necesar pentru gestionarea ECS și a aprobat mecanismul de feedback privind activitatea, recomandând totodată ca funcționarea sa detaliată să fie definită într-un instrument juridic corespunzător,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii, se aplică definițiile prevăzute la articolul 2 din Regulamentul (UE) nr. 1024/2013 și la articolul 2 din Regulamentul (UE) nr. 468/2014 (BCE/2014/17).
   Articolul 2
   Feedbackul privind activitatea
   (1)   Coordonatorii ECS furnizează subcoordonatorilor din cadrul ANC feedback privind activitatea pe care au desfășurat-o aceștia din urmă și echipa din care fac parte pentru îndeplinirea atribuțiilor și a obiectivelor ce le revin în cadrul ECS, în conformitate cu principiile prevăzute în anexa I, și iau în considerare competențele prevăzute în anexa II.
   (2)   După consultarea subcoordonatorului din cadrul ANC, coordonatorii ECS stabilesc principalele atribuții și obiective ale acestuia.
   (3)   Coordonatorii ECS furnizează feedback privind activitatea în vederea ciclului de feedback care începe la data intrării în vigoare a prezentei decizii și se încheie după 12 luni.
   Articolul 3
   Reexaminare
   După încheierea ciclului de feedback privind activitatea, BCE, în colaborare cu ANC, reexaminează funcționarea mecanismului de feedback privind activitatea și raportează constatările sale Consiliului de supraveghere. Raportul include o propunere referitoare la eventuala continuare a mecanismului de feedback privind activitatea.
   Articolul 4
   Abrogare
   Decizia (UE) 2016/3 (BCE/2015/36) se abrogă.
   Articolul 5
   Intrarea în vigoare
   Prezenta decizie intră în vigoare la 15 februarie 2017.

      Adoptată la Frankfurt pe Main, 10 februarie 2017.

            Pentru Consiliul guvernatorilor BCE

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

      (3)  Decizia (UE) 2016/3 a Băncii Centrale Europene din 18 noiembrie 2015 de stabilire a principiilor pentru furnizarea de feedback cu privire la activitatea subcoordonatorilor desemnați din rândul personalului autorităților naționale competente desfășurată în cadrul echipelor comune de supraveghere din Mecanismul unic de supraveghere (BCE/2015/36) (JO L 1, 5.1.2016, p. 4).

      (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      ANEXA I

         Principii pentru furnizarea de feedback privind activitatea subcoordonatorilor din cadrul autorității naționale competente desfășurată în echipe comune de supraveghere din mecanismul unic de supraveghere

         Principiul 1

         Sfera de aplicare a feedbackului privind activitatea

      Subcoordonatorii din cadrul autorității naționale competente (ANC) care fac parte dintr-o echipă comună de supraveghere (ECS) din Mecanismul unic de supraveghere (MUS) fac obiectul feedbackului privind activitatea dacă desfășoară activități în cadrul ECS în proporție de cel puțin 25 % dintr-o poziție cu normă întreagă, astfel cum este definită în cadrul pentru încadrarea în muncă al ANC relevante.

         Principiul 2

         Obiectivul feedbackului privind activitatea

      În scopul sprijinirii și îmbunătățirii funcționării MUS în ansamblu, feedbackul privind activitatea va evalua activitatea subcoordonatorilor din cadrul ANC desfășurată pentru îndeplinirea atribuțiilor ce le revin, în scopul dezvoltării în continuare a înțelegerii acestora privind obiectivele MUS și a competențelor în calitate de subcoordonatori din cadrul ANC, contribuind astfel la îmbunătățirea performanței și a integrării ECS.

         Principiul 3

         Procesul de furnizare de feedback privind activitatea

                  1.

                  La începutul ciclului de feedback privind activitatea, coordonatorul ECS, după consultarea fiecărui subcoordonator din cadrul ANC care face obiectul feedbackului privind activitatea în conformitate cu principiul 1, stabilește principalele atribuții și obiective ale acestuia. Aceste atribuții și obiective sunt înregistrate în formularul de feedback MUS.

                  2.

                  Coordonatorul ECS furnizează fiecărui subcoordonator din cadrul ANC îndrumare și feedback informal privind activitatea pe parcursul ciclului de feedback privind activitatea. După încheierea ciclului de feedback, coordonatorul ECS furnizează fiecărui subcoordonator din cadrul ANC un feedback privind activitatea la sfârșit de ciclu, atât verbal, cât și în scris, prin intermediul formularului de feedback privind activitatea în cadrul MUS. Înainte de finalizarea formularului de feedback, subcoordonatorului i se oferă posibilitatea de a își înregistra în mod oficial opiniile și observațiile cu privire la feedbackul privind activitatea furnizat.

                  3.

                  Atât feedbackul privind activitatea informal, cât și cel la sfârșit de ciclu vor ține seama de principalele atribuții și obiective ale subcoordonatorului din cadrul ANC, de competențele MUS prevăzute în anexa II și de contribuția echipei acestuia la funcționarea în ansamblu a ECS.

         Principiul 4

         Accesul la feedbackul privind activitatea

                  1.

                  La cererea ANC relevante, feedbackul privind activitatea la sfârșit de ciclu va fi pus la dispoziția ANC relevante și poate fi folosit de aceasta pentru facilitarea gestionării personalului propriu, dacă legislația națională aplicabilă permite acest lucru.

                  2.

                  ANC pot alege să utilizeze feedbackul privind activitatea ca o contribuție suplimentară la sistemele lor interne de evaluare, dacă legislația națională aplicabilă permite acest lucru.

                  3.

                  Accesul la feedbackul privind activitatea, inclusiv transferul acestuia, va fi acordat ANC în conformitate cu articolul 8 litera (a) din Regulamentul (CE) nr. 45/2001.

         Principiul 5

         Protecția datelor cu caracter personal prelucrate în contextul furnizării feedbackului privind activitatea

                  1.

                  Datele referitoare la feedbackul privind activitatea vor fi prelucrate de BCE în conformitate cu Regulamentul (CE) nr. 45/2001.

                  2.

                  Datele referitoare la feedbackul privind activitatea pot fi utilizate exclusiv în scopurile descrise în principiile 2 și 4 și pot fi păstrate pentru maximum cinci ani.

      ANEXA II

         Lista competențelor deosebit de relevante pentru personalul care lucrează în MUS (competențe MUS)

            Cunoștințe profesionale
         : Cunoașterea politicilor, metodologiilor și reglementărilor în materie de supraveghere, în special în contextul MUS, precum și a funcționării instituțiilor financiare. Actualizarea continuă a cunoștințelor în ceea ce privește schimbările din aceste domenii și aplicarea acestora în domeniile relevante de activitate.

            Comunicare
         : Transmiterea de informații în mod clar și concis către grupuri sau persoane individuale, oral sau în scris, pentru a asigura înțelegerea de către acestea a informațiilor și a mesajului. Capacitatea de a asculta și răspunde în mod adecvat altora.

            Cooperare și colaborare
         : Construirea și menținerea unor relații continue și funcționale de colaborare cu colegii pentru atingerea obiectivelor europene ale echipei. Dezvoltarea și menținerea unor relații eficiente cu alții pentru încurajarea și susținerea activității echipei. Schimbul proactiv de date, informații și cunoștințe cu echipa.

            Fermitate în atingerea obiectivelor
         : Îndeplinirea atribuțiilor cu tenacitate și perseverență, găsirea de soluții eficace și adaptarea propriului comportament pentru a găsi abordarea potrivită pentru obținerea rezultatului dorit.

            Raționament și incisivitate
         : Analizarea și evaluarea situațiilor, datelor și informațiilor în scopul dezvoltării de strategii, planuri și politici adecvate. Înțelegerea și formularea de perspective diferite și contradictorii asupra unei chestiuni, dacă este necesar, adaptarea abordărilor pe măsură ce se schimbă cerințele unei situații, analizarea problemelor din noi perspective și dezvoltarea opiniilor sau soluțiilor propuse de alții. Încercarea de a înțelege pe deplin situația înainte de a face o recomandare sau de a trage o concluzie, împreună cu obținerea de informații complete și exacte, după caz; tragerea unei concluzii fundamentate prin adresarea în mod respectuos a unei serii de întrebări incisive, precum și atenție continuă la posibila apariție a unor probleme și la diverse informații.

            Sfera de interes și atitudinea prospectivă
         : Extinderea interesului dincolo de propriul rol pentru a stabili contextul mai larg al activității individuale, prin înțelegerea deplină a diferitelor funcții/domenii, prin demonstrarea cunoașterii unor contexte culturale și puncte de vedere diverse și prin evaluarea implicațiilor propriilor decizii asupra altora. Atitudine prospectivă și anticiparea oportunităților și riscurilor viitoare, precum și luarea de inițiativă pentru crearea de oportunități sau evitarea unei probleme viitoare.

            Obiectivitate, integritate și independență
         : Desfășurarea activității în mod independent și obiectiv, în interesul Uniunii în ansamblu, pe baza standardelor profesionale ale MUS și prin verificarea circumstanțelor pentru a dobândi o imagine completă și realistă a situației. Depunerea de eforturi pentru reducerea sau eliminarea atitudinilor părtinitoare, prejudecăților sau evaluărilor subiective prin bazarea pe date și fapte verificabile.

            Gestionarea echipelor MUS (aplicabil doar managerilor)
         : Îndrumarea echipelor (virtuale/la distanță) și ghidarea acestora către atingerea obiectivelor echipei. Coordonarea activităților echipelor în mod transfrontalier prin furnizarea unei direcții și prin utilizarea efectivă și eficientă a competențelor și diversității acestora. Contribuirea la reducerea și depășirea ambiguităților și găsirea de soluții pentru stabilirea unei direcții și atingerea obiectivelor în condiții de incertitudine.


title: 2007/662/CE: Decizia Consiliului din 9 octombrie 2007 de numire a cinci membri și a trei supleanți sloveni în cadrul Comitetului Regiunilor

text:
               13.10.2007

               RO

               Jurnalul Oficial al Uniunii Europene

               L 270/17

      DECIZIA CONSILIULUI

   din 9 octombrie 2007
   de numire a cinci membri și a trei supleanți sloveni în cadrul Comitetului Regiunilor
   (2007/662/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului Sloveniei,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Cinci posturi de membri în cadrul Comitetului Regiunilor au devenit vacante ca urmare a încheierii mandatelor domnului SOVIČ, domnului KOVAČIČ, doamnei PEČAN, domnului ŠTEBE și domnului HALB. Două posturi de supleant în cadrul Comitetului Regiunilor au devenit vacante ca urmare a încheierii mandatului domnului COLARIČ și a demisiei domnului KOVŠE. Un post de supleant în cadrul Comitetului Regiunilor devine vacant în urma numirii ca membru a doamnei MAJCEN (schimbare de mandat),

         DECIDE:
   Articolul 1
   Sunt numiți în cadrul Comitetului Regiunilor pe durata rămasă a mandatului, adică până la 25 ianuarie 2010:

               (a)

               în calitate de membri:

                           domnul Franci ROKAVEC, župan Občine Litija;

                           domnul Franci VOVK, župan Občine Dolenjske Toplice;

                           doamna Irena MAJCEN, županja Občine Slovenska Bystrica (schimbare de mandat);

                           domnul Aleš ČERIN, podžupan Mestne občine Ljubljana;

                           doamna Jasmina VIDMAR, članica občinskega sveta Mestne občine Maribor;

                     și

               (b)

               în calitate de supleanți:

                           domnul Antón ŠTIHEC, župan Mestne občine Murska Sobota;

                           domnul Blaž MILAVEC, župan Občine Sodražica;

                           domnul Jure MEGLIČ, podžupan Občine Tržič.

         Articolul 2
   Prezenta decizie intră în vigoare la data adoptării sale.

      Adoptată la Luxemburg, 9 octombrie 2007.

            Pentru Consiliu

            Președintele

         F. TEIXEIRA DOS SANTOS

      (1)  JO L 56, 25.2.2006, p. 75.


title: 2007/834/CE,Euratom: Decizia Consiliului și a Comisiei din 22 noiembrie 2007 privind poziția care urmează să fie adoptată de către Comunități în cadrul consiliului de administrație al Centrului Internațional pentru Știință și Tehnologie în ceea ce privește aderarea Confederației Elvețiene la Acordul de înființare a unui Centru Internațional pentru Știință și Tehnologie dintre Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană

text:
               15.12.2007

               RO

               Jurnalul Oficial al Uniunii Europene

               L 330/29

      DECIZIA CONSILIULUI ȘI A COMISIEI

   din 22 noiembrie 2007
   privind poziția care urmează să fie adoptată de către Comunități în cadrul consiliului de administrație al Centrului Internațional pentru Știință și Tehnologie în ceea ce privește aderarea Confederației Elvețiene la Acordul de înființare a unui Centru Internațional pentru Știință și Tehnologie dintre Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană
   (2007/834/CE, Euratom)
   CONSILIUL UNIUNII EUROPENE ȘI COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 300 alineatul (2),
   având în vedere Tratatul de instituire a Comunității Europene a Energiei Atomice, în special articolul 101,
   având în vedere Regulamentul (CEE) nr. 3955/92 al Consiliului din 21 decembrie 1992 privind încheierea în numele Comunității Economice Europene a Acordului de înființare a unui Centru Internațional pentru Știință și Tehnologie dintre Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană (1), în special articolul 3 alineatele (1), (3) și (4), precum și Regulamentul (Euratom) nr. 3956/92 al Comisiei din 21 decembrie 1992 privind încheierea de către Comunitatea Europeană a Energiei Atomice a Acordului de înființare a unui Centru Internațional pentru Știință și Tehnologie dintre Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană (2), în special articolul 3,
   având în vedere propunerea Comisiei,
   întrucât:

               (1)

               Acționând ca o singură parte, Comunitatea Europeană a Energiei Atomice și Comunitatea Economică Europeană (denumite în continuare „Comunitățile”) au încheiat, la 21 decembrie 1992, Acordul de înființare a unui Centru Internațional pentru Știință și Tehnologie (denumit în continuare „acordul”).

               (2)

               La 27 februarie 2007, Confederația Elvețiană a comunicat consiliului de administrație al Centrului Internațional pentru Știință și Tehnologie (denumit în continuare „consiliul de administrație”) intenția sa de a deveni parte la acord.

               (3)

               În conformitate cu articolul XIII din acord, consiliul de administrație este competent pentru aprobarea acestei aderări.

               (4)

               Comunitățile sunt reprezentate în consiliul de administrație de președinția Consiliului și de Comisie,

         DECID:
   Articolul 1
   Aderarea Confederației Elvețiene la Acordul de înființare a unui Centru Internațional pentru Știință și Tehnologie dintre Statele Unite ale Americii, Japonia, Federația Rusă și, acționând ca o singură parte, Comunitatea Europeană a Energiei Atomice și Comunitatea Economică Europeană, se aprobă prin prezenta decizie în numele Comunităților.
   Articolul 2
   Reprezentanții Președinției Consiliului și ai Comisiei în consiliul de administrație al Centrului Internațional pentru Știință și Tehnologie sunt autorizați prin prezenta decizie să aprobe aderarea Confederației Elvețiene la acord.

      Adoptată la Bruxelles, 22 noiembrie 2007.

            Pentru Comisie

            Președintele

         José Manuel BARROSO

            Pentru Consiliu

            Președintele

         M. PINHO

      (1)  JO L 409, 31.12.1992, p. 1.

      (2)  JO L 409, 31.12.1992, p. 10.


title: Decizia Comisiei din 8 august 2006 de modificare a Deciziei 2005/802/CE de acceptare a angajamentelor oferite în cadrul procedurii antidumping privind importurile de clorură de potasiu din Federația Rusă

text:
Anunţ juridic important

|

32006D0557

Jurnalul Oficial L 218 , 09/08/2006 p. 0022 - 0023 Jurnalul Oficial L 118 , 08/05/2007 p. 1073 - 1074

		20060808Decizia Comisieidin 8 august 2006de modificare a Deciziei 2005/802/CE de acceptare a angajamentelor oferite în cadrul procedurii antidumping privind importurile de clorură de potasiu din Federația Rusă(2006/557/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1] (denumit în continuare "regulamentul de bază"), în special articolul 8,după consultarea comitetului consultativ,întrucât:PROCEDURĂ(1) Prin Regulamentul (CEE) nr. 3068/92 [2] ("regulamentul de origine"), Consiliul a instituit drepturi antidumping definitive asupra importurilor de clorură de potasiu ("carbonat de potasiu" sau "produsul în cauză") originară, printre altele, din Belarus și Rusia.(2) În urma unei reexaminări în temeiul expirării măsurilor, în conformitate cu articolul 11 alineatul (2) din regulamentul de bază și a unei reexaminări intermediare în conformitate cu articolul 11 alineatul (3) din același regulament (cercetarea precedentă), Consiliul, prin Regulamentul (CE) nr. 969/2000 [3], a decis că măsurile menționate trebuie menținute și a modificat forma acestora. Acestea au fost impuse sub forma unei sume fixe în euro per tonă pentru diferitele categorii și grade de carbonat de potasiu.(3) Prin Regulamentul (CE) nr. 992/2004 [4], Consiliul a prevăzut scutirea de drepturi antidumping la importurile din noile state membre care au aderat la Uniunea Europeană la 1 mai 2004 (UE-10), efectuate în condițiile angajamentelor speciale asumate în temeiul extinderii (angajamente de extindere) și a autorizat Comisia să accepte aceste angajamente. Pe această bază și în conformitate cu articolele 8, 11 alineatul (3), articolele 21 și 22 litera (c) din regulamentul de bază, Comisia, prin Regulamentul (CE) nr. 1002/2004 [5], a acceptat angajamentele speciale asumate în temeiul extinderii oferite de: (i) un producător-exportator din Belarus, în comun cu societăți situate în Austria, Lituania și Rusia; (ii) un producător-exportator din Rusia, în comun cu societăți situate în Rusia și Austria, și (iii) un producător-exportator din Rusia, în comun cu o societate situată la momentul acceptării, în Cipru.(4) Prin Regulamentul (CE) nr. 858/2005 [6], Comisia a acceptat noi angajamente ale producătorilor-exportatori menționați până la 13 aprilie 2006.(5) În urma a două cereri distincte de reexaminări intermediare ale măsurilor existente, în temeiul articolului 11 alineatul (3) din regulamentul de bază, formulate de producătorii-exportatori ruși JSC Silvinit și JSC Uralkali, Consiliul, prin Regulamentul (CE) nr. 1891/2005, a modificat Regulamentul (CEE) nr. 3068/92 și a înlocuit valorile fixate pentru drepturi cu drepturi vamale ad valorem pentru toate tipurile de carbonat de potasiu fabricate de aceste societăți rusești. Prin Decizia 2005/802/CE [7], Comisia a acceptat angajamentele oferite de JSC Silvinit și JSC Uralkali. În același timp, JSC Silvinit dispunea de un distribuitor exclusiv, JSC International Potash Company, la Moscova, alături de care JSC Silvinit oferea angajamentul.(6) În ianuarie 2006, JSC Silvinit a informat Comisia că dorește să schimbe canalele de vânzări către Comunitate și să includă Polyfer Handels GmbH din Viena, Austria ca distribuitor. Pentru a ține seama de această modificare, JSC Silvinit a cerut ca dispozițiile relevante ale Deciziei 2005/802/CE să fie modificate în consecință. În acest scop, JSC Silvinit, împreună cu JSC International Potash Company și Polyfer Handels GmbH, au oferit un angajament revizuit.(7) În această privință, s-a ajuns la concluzia că includerea Polyfer Handels GmbH în canalele de vânzări ale JSC Silvinit nu a afectat funcționarea sau supravegherea efectivă a angajamentului.(8) Ținând seama de cele menționate, s-a considerat că este adecvat să se modifice dispozitivul Deciziei 2005/802/CE în consecință,DECIDE:Articolul 1Articolul 1 al Deciziei 2005/802/CE se înlocuiește după cum urmează:"Articolul 1Se acceptă angajamentele oferite de producători-exportatori și de societățile menționate mai jos în cadrul procedurii antidumping privind importurile de clorură de potasiu originară din Federația Rusă.Țara | Societatea | Codul adițional TARIC |Federația Rusă | Mărfuri produse de JSC Silvinit, Solikamsk, și vândute de JSC International Potash Company, Moscova, Rusia sau de Polyfer Handels GmbH, Viena, Austria, primului client independent din Comunitate care acționează ca importator. | A695 |Federația Rusă | Mărfuri produse și vândute de JSC Uralkali, Berezniki, Rusia sau produse de JSC Uralkali, Berezniki, Rusia și vândute de Uralkali Trading SA, Geneva, Elveția primului client independent din Comunitate, care acționează ca importator. | A520" |Articolul 2Prezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Bruxelles, 8 august 2006.Pentru ComisiePeter MandelsonMembru al Comisiei[1] JO L 56, 6.3.1996, p. 1. Regulament, astfel cum a fost modificat ultima dată prin Regulamentul (CE) nr. 2117/2005 (JO L 340, 23.12.2005, p. 17).[2] JO L 308, 24.10.1992, p. 41. Regulament, astfel cum a fost modificat ultima dată prin Regulamentul (CE) nr. 1891/2005 (JO L 302, 19.11.2005, p. 14).[3] JO L 112, 11.5.2000, p. 4.[4] JO L 182, 19.5.2004, p. 23.[5] JO L 183, 20.5.2004, p. 16. Regulament, astfel cum a fost modificat prin Regulamentul (CE) nr. 588/2005 (JO L 98, 16.4.2005, p. 11).[6] JO L 143, 7.6.2005, p. 11.[7] JO L 302, 19.11.2005, p. 79.--------------------------------------------------


title: Decizia Comisiei din 19 decembrie 2000 privind acceptarea unui angajament oferit în cadrul procedurii antidumping privind importurile de fibre discontinue din poliester originare din India și din Republica Coreea [notificată cu numărul C(2000) 3905]

text:
Anunţ juridic important

|

32000D0818

Jurnalul Oficial L 332 , 28/12/2000 p. 0116 - 0116

		20001219Decizia Comisieidin 19 decembrie 2000privind acceptarea unui angajament oferit în cadrul procedurii antidumping privind importurile de fibre discontinue din poliester originare din India și din Republica Coreea[notificată cu numărul C(2000) 3905](2000/818/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1], astfel cum a fost modificat ultima dată prin Regulamentul (CE) nr. 2238/2000 [2] (denumit în continuare "regulament de bază"), în special articolele 8 și 9,după consultarea comitetului consultativ,întrucât:A. PROCEDURA(1) Prin Regulamentul (CE) nr. 1472/2000 [3], Comisia a instituit drepturi antidumping provizorii la importurile în Comunitate de fibre discontinue din poliester originare din India și din Republica Coreea.(2) După adoptarea măsurilor antidumping provizorii, Comisia a continuat ancheta privind dumpingul, prejudiciul și interesul Comunității. Constatările și concluziile definitive ale anchetei sunt stabilite prin Regulamentul (CE) nr. 2852/2000 al Consiliului privind instituirea unui drept antidumping definitiv și perceperea cu titlu definitiv a dreptului provizoriu instituit la importurile de fibre discontinue din poliester originare din India și din Republica Coreea [4].(3) Ancheta a confirmat dumpingul prejudiciabil constatat în etapa provizorie, al cărui obiect îl reprezintă importurile originare din India și din Republica Coreea.B. ANGAJAMENTUL(4) Ca urmare a adoptării măsurilor antidumping provizorii, un producător-exportator din India, care a participat la anchetă, a oferit un angajament în conformitate cu care se angajează să respecte un preț minimal pentru vânzările sale către clienții independenți din Comunitate.(5) Comisia consideră că angajamentul oferit de către Reliance Industries Limited poate fi acceptat în măsura în care acesta elimină efectul prejudiciabil al dumpingului. În afară de aceasta, rapoartele periodice detaliate pe care societatea s-a angajat să le prezinte Comisiei permit un control efectiv și, având în vedere structura societății, Comisia consideră că riscul de eludare al angajamentuluieste limitat.(6) Pentru a asigura respectarea și un control efectiv al angajamentului, atunci când se prezintă cererea de punere în liberă circulație autorităților vamale competente în conformitate cu angajamentul, scutirea de drept este condiționată de prezentarea facturii comerciale care conține informațiile enumerate în anexa la Regulamentul (CE) nr. 2852/2000, de care administrațiile vamale au nevoie pentru a verifica, în măsura necesară, dacă transporturile corespund documentelor comerciale. În cazul în care această factură lipsește sau în cazul în care ea nu corespunde produsului prezentat la vamă, se plătește nivelul adecvat al dreptului antidumping.(7) În cazul unei presupuse încălcări, al unei încălcări sau retrageri a angajamentului, se poate institui un drept antidumping în conformitate cu articolul 8 alineatele (9) și (10) din regulamentul de bază,ADOPTĂ PREZENTA DECIZIE:Articolul 1Angajamentul oferit de către Reliance Industries Limited, Mumbai India (Cod adițional TARIC A212) în cadrul procedurii antidumping privind importurile de fibre discontinue din poliester originare din India și din Republica Coreea este acceptat.Articolul 2Prezenta decizie intră în vigoare în ziua următoare datei publicării în Jurnalul Oficial al Comunităților Europene.Prezenta decizie este obligatorie în toate elementele sale și se aplică direct în toate statele membre.Adoptată la Bruxelles, 19 decembrie 2000.Pentru ComisiePascal LamyMembru al Comisiei[1] JO L 56, 6.3.1996, p. 1.[2] JO L 257, 11.10.2000, p. 2.[3] JO L 166, 6.7.2000, p. 1.[4] JO L 332, 28.12.2000, p. 17.--------------------------------------------------